CELEX: 32017R0268
Language: fi
Date: 2017-02-14 00:00:00
Title: Komission täytäntöönpanoasetus (EU) 2017/268, annettu 14 päivänä helmikuuta 2017, tiettyjen tavaroiden luokittelusta yhdistettyyn nimikkeistöön

17.2.2017   
            
            
               FI
            
            
               Euroopan unionin virallinen lehti
            
            
               L 40/1
            
         KOMISSION TÄYTÄNTÖÖNPANOASETUS (EU) 2017/268,
   annettu 14 päivänä helmikuuta 2017,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä helmikuuta 2017.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Pääjohtaja
         
         
            Verotuksen ja tulliliiton pääosasto
         
      
   
   
      (1)  EUVL L 269, 10.10.2013, s. 1.
   
      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote koostuu valkoisista tableteista, jotka koostuvat seuraavista aineista:
                  
                              —
                           
                           
                              stevioliglykosidit,
                           
                        
                              —
                           
                           
                              natriumkarbonaatti,
                           
                        
                              —
                           
                           
                              natriumsitraatti ja
                           
                        
                              —
                           
                           
                              leusiini.
                           
                        Tuote on pakattu vähittäismyyntiä varten 200 tabletin (joista kukin on 56 mg) taskukokoiseen annostelijaan.
                  Tuotteen kaloripitoisuus on 0,06 kcal tablettia kohden.
               
               
                  2106 90 92 
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 38 ryhmän 1 huomautuksen b alakohdan sekä CN-koodien 2106 , 2106 90  ja 2106 90 92  nimiketekstien mukaisesti.
                  Yhdistetyn nimikkeistön 38 ryhmän 1 huomautuksen b alakohdan mukaisesti tuotetta ei voida katsoa 38 ryhmän kemialliseksi tuotteeksi, koska se sisältää ravintoarvoa omaavia aineita, jollaisia käytetään ravintoaineiden valmistukseen. Ravintoarvolle ei ole olemassa tiettyä rajaa.
                  Stevioliglykosidit ja leusiini katsotaan ravintoarvoa omaaviksi aineiksi (ks. myös harmonoidun järjestelmän selitykset, 38 ryhmä, yleisohjeiden kolmanneksi viimeinen ja viimeistä edellinen kappale).
                  Valmisteet (kuten tabletit), joissa on makeutusainetta ja makeutustarkoituksessa käytettyä ravintoainetta, on luokiteltava nimikkeeseen 2106  (ks. harmonoidun järjestelmän selitykset, nimike 2106 , kohta 10).
                  Tuote on sen vuoksi luokiteltava nimikkeeseen 2106  CN-koodiin 2106 90 92  kuuluvaksi muuksi elintarvikevalmisteeksi.